OpenLLM-France/wikimedia huggingface dataset:
# Torre del Diable (Gibraltar)

La Torre del Diable (Devil's Tower en anglès) va ser una antiga torre de vigilància al territori britànic d'ultramar de Gibraltar, construïda prop de la costa nord-oriental del penyal, sobre unes roques que el 1727 s'elevaven uns 2 metres per sobre del sorral de l'istme, tot i que 200 anys més tard la sorra ja arribava a la seva base. En un refugi rocós proper es van descobrir el 1926 restes fòssils d'un nen neandertal, juntament amb eines del paleolític.

## Història

La torre va ser construïda en pedra calcària. Va ser enderrocada l'any 1940 durant la Segona Guerra Mundial per ordre del governador general Sir Noel Mason-Macfarlane amb l'argument que estava en la línia de foc d'un dels molts canons de Gibraltar. Era germana de la Torre del Molí, del període espanyol, també desapareguda.

## Nen de la Torre del Diable

El 1926 l'arqueòloga Dorothy Garrod va trobar restes fòssils Neandertals prop de la torre del Diable. La torre i les restes, però, no tenien relació. Les restes anomenades Gibraltar 2, o Nen de la Torre del Diable, consistien en 5 fragments del crani d'un nen, troballa que va reforçar l'evidència dels Neandertal a Gibraltar.

## Eponímia

La torre dona nom al campament militar Royal Gibraltar Regt Devil's Tower Camp, al carrer Devil's Tower Road i altres llocs propers.

## Referències

* ↑ Sáez Rodríguez, Ángel J. Las defensas de Gibraltar (siglos XII-XVIII) (en castellà). Sarriá, 2007. ISBN 9788496799387.
* ↑ Sáez Rodríguez, Ángel J. «'El Diablo' y 'Los Molinos', torres de vigía del istmo de Gibraltar». Almoraima, núm, 21, 1999, pàg. 215-236.
* 1 2 «Los parientes extranjeros del neandertal de Gibraltar». La Vanguardia, 18-07-2019.
* ↑ «East Side» (en anglès). DiscoverGibraltar.com. Arxivat de l'original el 2013-09-05. [Consulta: 9 juny 2022].
* ↑ Chipulina, Neville. «The People of Gibraltar» (en anglès).
* ↑ «Encuentran en Four Corners los restos de la Torre del Molino, del período español» (en castellà). Noticias Gibraltar, 04-06-2019. Arxivat de l'original el 12 de maig 2021. [Consulta: 9 juny 2022].
* ↑ «A new look at the Gibraltar Neanderthals» (en anglès). Natural History Museum, 15-07-2019.
# Trimma necopinus

Trimma necopinus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 4 cm de longitud total.

## Hàbitat

És un peix marí de clima subtropical i associat als esculls de corall.

## Distribució geogràfica

Es troba a l'est d'Austràlia.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* 1 2 «Trimma necopinus». Catalogue of Life. (anglès) (anglès)
* 1 2 3 FishBase (anglès)
* ↑ Kuiter, R.H., 1993. Coastal fishes of south-eastern Australia. University of Hawaii Press. Honolulu, Hawaii. 437 p.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Johnson, J.W., 1999. Annotated checklist of the fishes of Moreton Bay, Queensland, Australia. Memoirs of the Queensland Museum 43(2):709-762.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Trimma kudoi

Trimma kudoi és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 2,5 cm de longitud total.
* Nombre de vèrtebres: 26.

## Hàbitat

És un peix marí de clima temperat que viu entre 27-45 m de fondària.

## Distribució geogràfica

Es troba al Japó.

## Referències

* ↑ Jordan, D. S. & A. Seale, 1906. The fishes of Samoa. Description of the species found in the archipelago, with a provisional check-list of the fishes of Oceania. Bull. Bur. Fish. v. 25 (for 1905): 173-455 + index 457-488, Pls. 33-53.
* ↑ Suzuki, T. & Senou, H., 2008. Two New Species of the Gobiid Fish Genus Trimma (Perciformes: Gobioidei) from Southern Japan. Bulletin of the National Science Museum, Series A (Zoology), Supplement 2: 97-106.
* 1 2 3 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hagiwara, K. i R. Winterbottom, 2007. Two new species of Trimma (Gobiidae) from the Western Pacific. Bull. Natl. Mus. Nat. Sci., Ser. A, Suppl. 1:163-174.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Tsukasa Hōjō

Tsukasa Hojo (北条 司, Hōjō Tsukasa, nascut el 5 de març de 1959, a Kitakyushu, Japó) és un artista manga japonès. Estudià disseny tècnic quan encara era a la Universitat Kyushu Sangyo, on començà a dibuixar manga. Treballa en diverses obres d'un únic número abans de publicar els seus treballs serialitzats: Cat's Eye, City Hunter i Angel Heart.
Hojo declarà que no tenia altra inspiració per eixos treballs excepte arribar a la data d'entrega. Diu que ell va escriure un parell de coses, pensà en un parell de coses, i un dia les idees que acabaren d'arribar-li, del no-res. En realitat, el procés va ser molt més complicar, amb els editors que hi participen, però els fanàtics es beneficien del sentit d'aventura i humor d'Hojo.
Després de l'èxit de Cat's Eye i City Hunter, Hojo treballà en altres sèries manga com Family Compo. El seu treball actual Angel Heart, un spinoff de City Hunter situat en un univers alternatiu. Ha sigut serialitzada en Weekly Comic Bunch des de 2001 i 21 volums s'han publicat fins avui.
Tsukasa Hojo és el mentor de Takehiko Inoue. Inoue treballà com assistent d'Hojo durant la producció de City Hunter. Hojo és també amic des de fa temps del creador Fist of the North Star, Tetsuo Hara. Hojo feu el disseny del personatge de Reina, que va ser introduït en la pel·lícula 2006 Hokuto no Ken: Raō Den - Jun'ai no Shō.

## Kim　Tetsuo
### Mangues

* Angel Heart (Weekly Comic Bunch, 2001 - ¿?)
* Parrot (2000)
* Family Compo (Manga Allman, 1996 – 2000)
* Rash (Weekly Shonen Jump, 1994 - 1995)
* Komorebi No Motode (1994)
* Sakura No Hana Saku Koro (1993)
* Taxi Driver (1990)
* Thenshi No Okurimono (1988)
* Splash (1987)
* Neko Mamma Okawari (1986)
* City Hunter (Weekly Shonen Jump, 1985 - 1991)
* Cat's Eye (1980 - 1985)
* City Hunter-Double Edge (1984)
* City Hunter XYZ (1983)
* Third Deka (1981)
* Ore Wa Otoko Da! (1980)
* Space Angel (1979)

### Llibres d'il·lustracions

* Hojo Tsukasa - 25th Anniversary Illustrations (2005)
* Hojo Tsukasa - 20th Anniversary Illustrations (2000)
* Tsukasa Hojo - Special Illustrations (1991)

## Notes i referències

* ↑ Tsukasa Hojo a Internet Movie Database (anglès)

## Enllaços externs

* Pàgina oficial de Tsukasa Hojo (japonès)
* Angelus City Arxivat 2013-01-26 a Wayback Machine. (francès)
* Més informació Arxivat 2009-01-16 a Wayback Machine.
# Tèlesis

Tèlesis (en grec antic: Τέλεσις) és el nom d'un poeta èpic de l'antiga Grècia nadiu de Metimna (Lesbos) que figura a la Tabula Borgiana com a autor d'una Titanomàquia. Es podria tractar d'un nom corromput, tal vegada fent referència a l'historiador Telesarc, o a un Telèsias esmentat per la Biblioteca d'Apol·lodor.

## Referències

* ↑ Sobre la Tabula Borgiana, vegeu: McLeod, W. «The "Epic Canon" of the Borgia Table: Hellenistic Lore or Roman Fraud?». Transactions of the American Philological Association, 115, 1985.
* ↑ Telesis a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 992
* ↑ «Telesis 1». A: Realencyclopädie der classischen Altertumswissenschaft.
# Trebichava

Trebichava és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1396.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «Trebichava» (en anglès americà). [Consulta: 22 desembre 2021].
# Tuckerman

Tuckerman és una població dels Estats Units a l'estat d'Arkansas. Segons el cens del 2000 tenia 1.757 habitants.

## Demografia

Segons el cens del 2000, Tuckerman tenia 1.757 habitants, 769 habitatges, i 519 famílies. La densitat de població era de 320 habitants/km².
Dels 769 habitatges en un 25,9% hi vivien nens de menys de 18 anys, en un 50,3% hi vivien parelles casades, en un 13,5% dones solteres, i en un 32,5% no eren unitats familiars. En el 30,7% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,6% tenia menys de 18 anys, un 7,5% entre 18 i 24, un 26,5% entre 25 i 44, un 23,7% de 45 a 60 i un 19,6% 65 anys o més.
L'edat mediana era de 41 anys. Per cada 100 dones de 18 o més anys hi havia 87,6 homes.
La renda mediana per habitatge era de 27.000 $ i la renda mediana per família de 33.512 $. Els homes tenien una renda mediana de 27.750 $ mentre que les dones 19.621 $. La renda per capita de la població era de 13.803 $. Entorn del 10,8% de les famílies i el 14,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tuckerman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Tuckerman». American Fact Finder. Oficina del Cens dels Estats Units, 12-01-2010.
# Trece entre mil

Trece entre mil és un documental espanyol dirigit per Iñaki Arteta. En ell es narren els testimoniatges de 13 famílies víctimes del grup armat ETA. Es van triar els casos entre els col·lectius que més han sofert el terrorisme, o per la seva especial circumstància dramàtica, sobretot en els anys vuitanta. La intenció és recordar la memòria de les persones que van sofrir aquest terribles fets.

## Els casos i les víctimes

* Jesús Ulayar Liciaga. Exalcalde d'Etxarri Aranatz assassinat el 27 de gener de 1979 en presència del seu fill. Els assassins eren del mateix poble i hi van tornar després de complir condemna en 1996. L'autor material dels trets va ser rebut com un heroi. En nombroses ocasions la família se'ls ha trobat pel carrer. L'ajuntament ha col·locat uns contenidors d'escombraries en el lloc on Jesús va caure assassinat.
* Atemptat del carrer del Correo (Madrid, 13 de setembre de 1974). Es van produir 12 morts i 56 ferits. Parlen els familiars de Mª Ángeles Rey Martínez, estudiant, que va morir amb 20 anys; i de Manuel Llanos, cambrer, mort amb 27 anys.
* Atemptat de l'Hipercor (Barcelona, 19 de juny de 1987). L'explosió en el garatge d'aquest centre comercial va causar la mort a 24 persones, entre elles 4 nens.
* Atemptat contra la Casa Caserna de Vic (Barcelona, 29 de maig de 1991). Moren 9 persones de les quals 5 són nenes.
* Francisco Marañón (supervivent). Xofer d'un alt càrrec de l'exèrcit. Ferit en atemptat el 29 de juliol de 1985. Roman en una cadira de rodes des de llavors.
* Fabio Moreno Asla. Assassinat a Erandio als 2 anys el 7 de novembre de 1991. Va morir en explotar una bomba col·locada sota el cotxe del seu pare, guàrdia civil, qui va sobreviure a l'explosió.
* Andrés Samperio Sañudo. Inspector de Policia Nacional. Assassinat en Deusto el 24 d'abril de 1997.
* José Rodríguez de Lama. Guàrdia Civil. Assassinat a Urretxu (Guipúscoa) l'11 de novembre de 1978. La seva dona estava embarassada del seu tercer fill.
* Ramón Baglietto. Regidor d'UCD assassinat el 12 de maig de 1980 a Azkoitia. Anys abans Ramón havia salvat la vida del seu assassí quan aquest era un bebè. María del Pilar Elías, la vídua de Ramón rep un paquet bomba d'ETA en 1999, que va ser desactivat. L'assassí del seu marit porta anys fora de la presó i vivint al poble.
* Vicente Zorita Alonso. Assassinat el 14 de novembre de 1980 en Santurtzi. Va ser segrestat i seguidament assassinat. Va aparèixer en un descampat emmordassat amb la bandera espanyola.
* Alberto López-Jaureguizar. Assassinat el 16 de juliol de 1982 a Algorta.

## Premis

* 2n Premi Temps d'Història SEMINCI de Valladolid (Espanya) 2005.
* Candidat al Goya a la millor pel·lícula documental (Espanya) 2006.

## Referències

* ↑ Iñaki Arteta da voz en 'Trece entre mil' a las "víctimas olvidadas" de ETA, El País, 2 de novembre de 2005
* ↑ Trece entre mil a Fotogramas
* ↑ "Trece entre mil" premiada en la 50 edición del Festival de Valladolid, mundoplus, novembre de 2005
* ↑ Trece entre mil al web dels Premis Goya

## Enllaços externs

* Trece entre mil a YouTube
# Trecastagni

Trecastagni (sicilià Triccastagni) és un municipi italià, dins de la ciutat metropolitana de Catània. L'any 2007 tenia 9.769 habitants. Limita amb els municipis de Pedara, San Giovanni la Punta, Viagrande i Zafferana Etnea.

## Administració

Llista d'alcaldes :
| Període | Identitat | Partit |
| 2008- | Giuseppe Messina | Llista cívica |
# Universitat Pontifícia Sant Francesc Xavier de Chuquisaca

La Universitat Major, Reial i Pontifícia Sant Francesc Xavier de Chuquisaca, fundada el 27 de març de 1624, ubicada a Sucre, capital constitucional de Bolívia, és la universitat més antiga del país i una de les més antigues d'Amèrica. Els estudiants provenen de l'Argentina, Brasil, Xile i el Perú, entre d'altres. Hi ha estudis de grau i postgrau.

## Història

La fundà el sacerdot jesuïta Juan Frías de Herrán i el primer rector fou Luis de Santillán. Des de la seva creació tingué una gran influència al territori i tota llatinoamèrica, ja que fou considerada una de les més rellevants del Nou Món. El 1775 va créixer amb la creació de l'Acadèmica Carolina dedicada a la pràctica del Dret. Va tenir un paper destacat en la independència de les colònies americanes de l'Imperi Espanyol. A les aules d'aquesta universitat pontifícia s'hi van formar diversos membres dels primers governs independents dels països llatinoamericans.

## Enllaços externs

* De la Universidad de Chuquisaca surgió la idea de la Independencia Arxivat 2008-05-23 a Wayback Machine., La Razón, 6 de agosto de 2005.
* Universidad de San Francisco Xavier de Chuquisaca
# Universitat Niccolò Cusano

La Universitat Niccolò Cusano —Università degli Studi Niccolò Cusano, UNICUSANO en italià — és una universitat situada a Roma (Via don Carlo Gnocchi, 3). La universitat va ser fundada el 2006 per Stefano Bandecchi. El 2012 la universitat tenia 10.107 estudiants. La universitat té quatres facultats:
* Facultat de Ciències Econòmiques
* Facultat de Dret
* Facultat d'Educació
* Facultat de Ciències Polítiques

## Referències

* ↑ Anagrafe studenti MIUR
* ↑ «Business People Businesspeople». Arxivat de l'original el 2013-05-14. [Consulta: 25 setembre 2012].
* ↑ «Freeonline». Arxivat de l'original el 2012-09-24. [Consulta: 25 setembre 2012].

## Enllaços externs

* Universitat Niccolò Cusano - Lloc web oficial
# Universitat Nacional de Singapur

La Universitat Nacional de Singapur (NUS, per les seves sigles en anglès) és la universitat nacional de recerca de Singapur. Fundada el 1905 com a Col·legi de Medicina del Govern dels Estats de l'estret i dels estats federats de Malàisia, la NUS és la institució d'educació superior més antiga de Singapur. És classificada sovint entre les 20 millors universitats del món i és considerada la millor universitat de l'Àsia-Pacífic pel rànquing QS. La NUS és una universitat d’investigació completa que ofereix una àmplia gamma de disciplines, incloses les ciències, la medicina i l'odontologia, el disseny i el medi ambient, el dret, les arts i les ciències socials, l'enginyeria, els negocis, la informàtica i la música, tant a nivell de grau com de postgrau.
El campus principal de la NUS està situat a la part sud-oest de Singapur, al costat de Kent Ridge, amb una superfície de 150 ha; la Duke-NUS Medical School, una escola de medicina de postgrau establerta conjuntament amb la Universitat de Duke, es troba al campus d'Outram; el seu campus de Bukit Timah acull la Facultat de Dret i la Facultat de Polítiques Públiques Lee Kuan Yew; el Yale-NUS College, un col·legi d'arts liberals establert en col·laboració amb la Universitat Yale, es troba a University Town (comunament coneguda com UTown). La NUS té un premi Nobel, Konstantin Novoselov, entre el personal universitari.

## Referències

* ↑ «QS World University Rankings 2021» (en angkès). Rànquing QS, 28-05-2020. [Consulta: 2 gener 2021].
* ↑ «QS University Rankings: Asia 2021» (en anglès). Rànquing QS a Àsia, 19-11-2020. [Consulta: 2 gener 2021].
* ↑ «Història» (en anglès). NUS.
* ↑ «About Duke-NUS Medical School» (en anglès). Duke School of Medicine. [Consulta: 2 gener 2021].
* ↑ «Konstantin Novoselov |» (en anglès). Centre for advanced 2D materials - NUS. [Consulta: 2 gener 2021].
# Universitat Nacional de Taiwan

La Universitat Nacional de Taiwan (NTU) és una universitat nacional situada a Taipei, Taiwan. Ha estat considerada la universitat més completa de l'illa. Consta d'11 facultats, 56 departaments, 133 instituts de postgrau, més de 60 centres de recerca i una escola de formació professional i estudis continuats.
La universitat va ser fundada l'any 1928 durant el domini japonès, com la setena de les Universitats Imperials, la Universitat Imperial de Taihoku per servir sota el propòsit de la colonització japonesa. Després de la Segona Guerra Mundial, el govern nacionalista del Guomindang (KMT) va assumir l'administració de la universitat. El Ministeri d'Educació va reorganitzar i rebatejar la universitat pel seu nom actual el 15 de novembre de 1945, amb les seves arrels de tradició liberal de la Universitat de Pequín per l'antic president de la NTU Fu Ssu-nien. L'anglès és la llengua d'ensenyament a diverses facultats i especialitats com ara economia i enginyeria. A més, el Programa Internacional de Xinès és una institució de formació intensiva en mandarí formal, taiwanès, xinès clàssic i altres varietats del xinès. El 1961 va començar un projecte amb la Universitat Stanford per satisfer les estrictes necessitats educatives i de recerca dels estudiants de la Universitat Stanford.
Entre els antics alumnes destacats destaquen Tsai Ing-Wen, Lee Teng-hui, Chen Shui-bian i Ma Ying-jeou, el premi Turing Andrew Yao i el premi Nobel de Química Yuan T. Lee.

## Referències

* ↑ «Archived copy». Arxivat de l'original el 6 agost 2021. [Consulta: 6 agost 2021].
* ↑ «Office of International Affairs, NTU». oia.ntu.edu.tw. [Consulta: 9 novembre 2020].
* ↑ «國立臺灣大學捐贈網站» (en xinès-hant). giving.ntu.edu.tw. [Consulta: 20 novembre 2018].
* ↑ «NTU at a Glance - About NTU - About - National Taiwan University» (en anglès). www.ntu.edu.tw. Arxivat de l'original el 2021-06-13. [Consulta: 9 novembre 2020].
* ↑ «About NTU - About - National Taiwan University» (en anglès). www.ntu.edu.tw. [Consulta: 20 novembre 2018].

## Enllaços externs

* Web oficial en anglès
# Universitat de Califòrnia a San Francisco

La Universitat de Califòrnia a San Francisco (UCSF) és una universitat de recerca pública situada a San Francisco, Califòrnia. Forma part de la sistema de la Universitat de Califòrnia i es dedica íntegrament a l'estudi de les ciències de la salut. És un gran centre de recerca i ensenyament de medicina i biologia.
L'UCSF va ser fundat sota el nom de Toland Medical College l'any 1864, i al 1873 es va afiliar a la Universitat de Califòrnia, convertint-se en el seu Departament Mèdic. En aquell mateix any, va incorporar el California College of Pharmacy i l'any 1881 va fundar una escola d'odontologia. Les seves instal·lacions es trobaven tant a Berkeley com a la ciutat de San Francisco. L'any 1964, l'escola va obtenir la plena independència administrativa com un campus del sistema de la Universitat de Califòrnia sota la direcció d'un rector, i l'any 1970 va obtenir el nom que té actualment. Històricament situat al barri de Parnassus Heights i en diverses altres ubicacions de la ciutat, a principis del segle XXI va desenvolupar un segon campus en la recentment redesenvolupada Mission Bay. A data d'octubre de 2018, un total de 10 premis Nobel han format part del professorat de l'UCSF o hi han fet recerca, i a la universitat s'han fet molts avenços científics.
En el curs 2020-21, segons l'U.S. News & World Report, el Centre Mèdic de l'UCSF és el tercer millor hospital de l'estat de Califòrnia (darrere del Centre Mèdic Ronald Reagan UCLA i del Centre Mèdic Cedars-Sinail, que es troben tots dos a Los Angeles). Amb 25398 treballadors, l'UCSF és la segona agència pública que més llocs de treball genera a l'Àrea de la Badia de San Francisco. El professorat de l'UCSF ha tractat pacients i ha format residents des del 1873 a l'Hospital General de San Francisco i durant més de 50 anys al Centre Mèdic VA San Francisco. La UCSF Graduate Division ofereix 19 programes de doctorat, 11 programes de màster, dos certificats i un programa de teràpia física.

## Referències

* ↑ «UCSF Schools Earn Top Rankings in 2017 US News Survey».
* ↑ «Health». [Consulta: 18 juny 2019].
* ↑ «University of California, San Francisco», 16-07-2015.
* ↑ «UCSF Leads in Academic Rankings, NIH Funding - California Life Sciences Association», 28-03-2011. Arxivat de l'original el 2017-09-20. [Consulta: 23 febrer 2021].
* ↑ «History of UCSF» (en anglès). [Consulta: 7 juliol 2019].
* ↑ «UCSF Nobel Prize Winners» (en anglès). [Consulta: 17 agost 2018].
* ↑ «Achievements» (en anglès). [Consulta: 2 febrer 2019].
* ↑ «2020-21 Best Hospitals Honor Roll and Medical Specialties Rankings».
* ↑ «Public Agency Employers: Ranked by Bay Area employees». [Consulta: 10 juliol 2017].

## Enllaços externs

* Lloc web oficial (anglès)